Diari Oficial de la Generalitat Valenciana


Sumari del DOGV 7677, del 14-12-2015 (2015/10638)

DECRET 234/2015, d'11 de desembre, del Consell, pel qual s'autoritza la supressió d'ensenyaments universitaris oficials de màster a la Universitat Cardenal Herrera-CEU.
------------------------------------------------------------------------------------------------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/10163


Data del document
:   11-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * Universitat Cardenal Herrera-Ceu
    * centre d'ensenyament

DECRET 234/2015, d'11 de desembre, del Consell, pel qual s'autoritza la supressió d'ensenyaments universitaris oficials de màster a la Universitat Cardenal Herrera-CEU. [2015/10039]  
La Universitat Cardenal Herrera-CEU ha sol·licitat autorització per a suprimir els ensenyaments universitaris oficials conduents a títols de màster que figuren en l'annex del present decret.  
La Llei Orgànica 6/2001, de 21 de desembre, d'Universitats, en l'article 8.2 estableix que «la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que disposen els articles 7 i 35, seran acordades per la comunitat autònoma, bé per iniciativa pròpia, amb l'acord del consell de govern de la universitat, bé per iniciativa de la universitat, per mitjà de proposta del consell de govern, en ambdós casos amb un informe previ favorable del consell social».  
  
Igualment, la Llei 4/2007, de 9 de febrer, de la Generalitat, de coordinació del sistema universitari valencià, en l'article 37, disposa que «correspon al Consell acordar la implantació i la supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si és el cas, s'establisca reglamentàriament».  
  
El Consell de Govern i la Junta del Patronat de la Universitat Cardenal Herrera-CEU van adoptar els acords de supressió dels ensenyaments de màster que es detallen en l'annex del present decret.  
Per tot això, vistos els articles 12.2 i 8.2 de la Llei Orgànica 6/2001, de 21 de desembre, d'Universitats, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport, i amb la deliberació prèvia del Consell, en la reunió del dia 11 de desembre de 2015,  
  
  
DECRETE  
  
Article 1. Autorització de supressió d'ensenyaments  
S'autoritza a la Universitat Cardenal Herrera-CEU la supressió dels ensenyaments universitaris oficials de màster que s'especifiquen en l'annex del present decret.  
  
Article 2. Comunicació de la supressió  
D'allò que assenyala l'article anterior, en serà informada la Conferència General de Política Universitària.  
  
Article 3. Inscripció en el registre i efectes  
De la present supressió d'ensenyaments s'informarà el Ministeri d'Educació, Cultura i Esport, als efectes de la inscripció en el Registre d'Universitats, Centres i Títols (RUCT).  
  
  
DISPOSICIONS ADDICIONALS  
  
Primera. Limitació de la despesa  
L'aplicació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i, en tot cas, s'haurà d'atendre amb els mitjans personals i materials de la Universitat Cardenal Herrera-CEU.  
  
Segona. Facultats d'aplicació i execució  
Es faculta el conseller d'Educació, Investigació, Cultura i Esport per a l'aplicació i execució del present decret.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 11 de desembre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX  
Supressió de màsters  
  
Universitat Cardenal Herrera-CEU  
  
1. Màster Universitari en Atenció Farmacèutica (codi RUCT 4310664).  
2. Màster Universitari en Especialització en Cures d'Infermeria - Centre de Castelló (codi del Centre 36043591).  
3. Màster Universitari en Teràpia Manual Osteopàtica (codi RUCT 4310499).  
4. Màster Universitari en Nutrició Aplicada a la Salut (codi RUCT 4313130).  
5. Màster Universitari en Gestió Cultural (codi RUCT 4310660).  
  
6. Màster Universitari en Europeu en Relacions Públiques. Marpe (codi RUCT 4311697).  
7. Màster Universitari en Direcció i Gestió de Centres Sociosanitaris (codi RUCT 4310662).  
8. Màster Universitari en Prevenció de Riscos Laborals (codi RUCT 4311698).  
9. Màster Universitari en Finances (codi RUCT 4310661).  
10. Màster Universitari en Assessoria Jurídica d'Empreses i Dret Internacional dels Negocis (codi RUCT 4313109).  
11. Màster Universitari en Enginyeria del Disseny (codi RUCT 4310882).